APSTIPRINĀTS

ar Daugavpils pilsētas domes

2013.gada 28.decembra

lēmumu Nr.643

**PAŠVALDĪBAS AKCIJU SABIEDRĪBA**

**"DAUGAVPILS SILTUMTĪKLI"**

**DARBĪBAS UN ATTĪSTĪBAS STRATĒĢIJA**

**2014.÷2016.GADAM**

**Izmantotie saīsinājumi un termini**

**Uzņēmums** – pašvaldības akciju sabiedrība "Daugavpils siltumtīkli";

**CSS** – Daugavpils pilsētas Centralizētās siltumapgādes sistēma;

**KVS** – Kvalitātes vadības sistēma pēc starptautiskā standarta ISO 9001;

**Piegādātājs** – pašvaldības akciju sabiedrība "Daugavpils siltumtīkli";

**Lietotājs** – juridiska vai fiziska persona (ēkas vai būves īpašnieks vai valdītājs), kura no Piegādātāja pērk siltumenerģiju un patērē to savām vajadzībām vai lieto energoapgādē, vai cita veida uzņēmējdarbībā;

**Siltumpatēriņa slodze** – līgumā noteiktais ēkas/būves maksimālais siltumenerģijas patēriņš, ko Lietotājs drīkst izmantot;

**ISP** – Lietotāja individuālais siltumpunkts;

**Gala patērētājs** – juridiska vai fiziska persona (dzīvokļa īpašnieks, īrnieks vai nedzīvojamo telpu īpašnieks, nomnieks), kura no Lietotāja pērk siltumenerģiju un patērē to savām vajadzībām.

**Saturs**

1. [Ievads 4](#_Toc369180915)
2. [Situācijas analīze 4](#_Toc369180916)
3. [Uzņēmuma darbību ietekmējošie faktori 8](#_Toc369180917)
4. [Uzņēmuma attīstības redzējums 9](#_Toc369180918)
5. [Uzņēmuma veicamie uzdevumi noteikto mērķu sasniegšanai 10](#_Toc369180919)

# Ievads

Lai nodrošinātu pašvaldības autonomo funkciju izpildi pilsētas siltumapgādes jomā, Daugavpils pilsētas pašvaldība ir izveidojusi akciju sabiedrību "Daugavpils siltumtīkli" (turpmāk – Uzņēmums).

Uzņēmums ir vertikāli integrēts energoapgādes komersants, kas siltumenerģiju ražo, pārvada, sadala un realizē Lietotājiem, kā arī uztur Daugavpils pilsētas Centralizētās siltumapgādes sistēmu (turpmāk – CSS).

Uzņēmumam ir viens akcionārs – Daugavpils pilsētas dome, kurai uz 30.09.2013. piederēja 12'261'824 akciju kapitāls.

Uzņēmuma pārvaldes kārtību nosaka tā statūti un attiecīgo uzņēmējdarbību reglamentējošie valsts normatīvie akti.

Uzņēmumā tiek uzturēta un aktualizēta Kvalitātes vadības sistēma (turpmāk – KVS) kopš 1980.gada decembra, bet pēc ISO 9001 standarta, kopš 2006.gada 15.janvāra. 2006.gadā izstrādātā KVS, atbilstoši starptautiskā standarta ISO 9001 prasībām, tiek izmantota kā instruments Uzņēmuma uzstādīto mērķu sasniegšanai un efektivitātes novērtēšanai kā ražošanas tā arī vadības procesos.

Uzņēmums savā darbībā vadās no Eiropas un Latvijas valdības enerģētikas politikas. Enerģētikas politikas galvenie virzieni ir enerģijas patēriņa un siltumnīcas efektu izraisošo gāzu emisijas samazināšana un energoapgādes efektivitātes un drošuma paaugstināšana, kas noteikti kā prioritātes arī Latvijas valdības politikas plānošanas dokumentā "Enerģētikas attīstības pamatnostādnes 2007.-2016.gadam".

Šī stratēģija izstrādāta ņemot vērā ar Daugavpils pilsētas domes 2013.gada 25.jūlija lēmumu Nr.293 izveidotās darba grupas 2013.gada 28.novembra slēdzienu.

# Situācijas analīze

Latvija atrodas klimatiskajā zonā, kur siltumenerģija nepieciešama ne tikai dzīves kvalitātes nodrošināšanai, bet arī kā izdzīvošanas priekšnoteikums aukstajā laika periodā, kas ilgst vidēji 200 kalendārās dienas gadā.

Lai nodrošinātu sabalansētu tautsaimniecības un iedzīvotāju interesēm atbilstošu enerģētikas politiku, valstī izvirzīti šādi enerģētikas politikas mērķi:

* konkurētspējīga tautsaimniecība – sabalansēta, efektīva, ekonomiski, sociāli, ekoloģiski pamatota, uz tirgus principiem balstīta enerģētika, kas nodrošina tautsaimniecības tālāko attīstību, tās konkurētspēju reģionā un pasaulē;
* ilgtspējīga energoapgāde – pamatoti tiek dažādota primāro energoresursu bilance un mazināta atkarība no energoresursu importa, veicinātas jaunas efektīvas atjaunojamo energoresursu izmantošanas tehnoloģijas, veikti energoefektivitātes uzlabošanas pasākumi;
* apgādes drošums – enerģijas lietotājiem pieejama nepārtraukta un droša enerģijas piegāde, un attīstīta infrastruktūra.

Valsts enerģētikas stratēģijā novērtētas vietējo energoresursu paplašinātas izmantošanas iespējas, it īpaši siltumapgādes jomā, kur šie resursi var dot visaugstāko ieguvumu.

Liela nozīme ilgtspējīgas siltumapgādes nodrošināšanā ir CSS saglabāšanas politikai.

Daugavpils pilsētas struktūra ar lielo siltumpatēriņa slodžu blīvumu piemērota CSS saglabāšanai un attīstībai.

CSS būtiskākās priekšrocības ir:

* precīza siltumapgāde atkarībā no āra gaisa temperatūras, ko nodrošina automātiskās regulēšanas ierīces siltumražošanas avotos un ISP;
* visaugstākā siltumapgādes drošība, ko garantē vairāku siltumavotu pieslēgums kopējiem siltumtīkliem, modernās siltumtehniskās iekārtas, rezerves siltumtehniskās iekārtas un rezerves kurināmais, kā arī siltumtīklu racionāls saslēgums;
* paredzamāka un ātrāka bojājumu noteikšana un novēršana, ko nodrošina siltumtīklu tehniskā stāvokļa diagnostikas metodes un augsti kvalificēts, speciāli apmācīts un atestēts personāls;
* visaugstākā kurināmā izmantošanas efektivitāte, jo, izmantojot iekārtas ar augstu lietderības koeficientu un maksimāli izstrādājot siltumenerģiju koģenerācijas (vienlaicīga siltuma un elektroenerģijas ražošana) ciklā, salīdzinājumā ar atsevišķu siltumenerģijas un elektroenerģijas ražošanu tiek panākts viszemākais kurināmā īpatnējais patēriņš;
* iespēja diversificēt kurināmā veidus, mazinot siltumapgādes atkarību no viena kurināmā veida, palielinot siltumapgādes drošību un piesaistot siltumenerģijas ražošanai vietējos un atjaunojamos energoresursus;
* mazāks piesārņojošo izmešu daudzums, kas tiek panākts minimizējot kurināmā patēriņu modernu sadedzināšanas tehnoloģiju un dūmgāzu attīrīšanas iekārtu ieviešanas rezultātā;
* viszemākās ražošanas izmaksas, jo siltumu ģenerējošās iekārtas tiek maksimāli racionāli noslogotas, kas savukārt ļauj noteikt zemākus siltumenerģijas tarifus.

Uzņēmums ik gadu, savu finansiālo iespēju robežās, realizē CSS uzturēšanas un uzlabošanas pasākumus. Tomēr veiktie pasākumi nebūs rezultatīvi, ja pilsētplānošanas un būvniecības stratēģija nebūs vērsta uz CSS saglabāšanu, tai skaitā, siltumpatēriņa slodžu saglabāšanu vai palielināšanu CSS zonā.

Šajā nolūkā Uzņēmums, līdzīgi pārējo Ziemeļeiropas valstu praksei, piedāvā noteikt kārtību, kādā pilsētas CSS zonā esošie siltumpatēriņa objekti tiek apgādāti ar siltumenerģiju, paredzot autonomu rezerves siltumražošanas avotu izbūvi tikai Lietotājiem, kuriem ražošanas specifikas vai citu iemeslu dēļ nav pieļaujami siltumenerģijas piegādes pārtraukumi bojājumu, avāriju vai remontu gadījumos. Jo lielāka ir CSS jaudas atbilstība CSS Lietotāju siltumpatēriņa slodzēm, jo efektīvāks ir CSS darbs un lētāks pakalpojums Lietotājiem.

Daugavpils pilsētas siltumapgādes attīstības stratēģija vērsta uz CSS energoefektivitātes un drošības paaugstināšanu, kā arī uz apkārtējās vides piesārņojuma un siltumnīcefektu radošo gāzu emisijas samazināšanu atmosfērā.

Saglabājot sabalansētu CSS, tiks pildītas LV likuma "Par pašvaldībām" prasības attiecībā uz ekonomisko, sociālo un vides aizsardzības noteikumu ievērošanu pilsētā.

Daugavpils CSS struktūra:

Daugavpils CSS sastāvā ir 3 siltumcentrāles, 7 lokālās katlumājas, 1 dzīvojamajā mājā iebūvēta katlumāja, 1 pie dzīvojamās mājas piebūvēta katlumāja un siltumtīkli gandrīz 123 km garumā, kas pieder Uzņēmumam, un 1 lokālā katlumāja mikrorajonā "Križi", kas pieder citam siltumenerģijas ražotājam.

Trīs lielās siltumcentrāles un to siltumapgādes zonu siltumtīkli, kuri ir savstarpēji saistīti, veido galveno pilsētas CSS zonu. Siltumtīklu konfigurācija pieļauj samērā elastīgu katras siltumcentrāles siltumapgādes zonas veidošanu. Pārslēgumus var veidot dažādās vietās atkarībā no siltumapgādes režīma.

Lielo siltumcentrāļu siltumapgādes zonās Uzņēmums, papildus pašu saražotajam siltumenerģijas daudzumam, iepērk siltumenerģiju arī no citiem ražotājiem, par ko ir noslēgti ilgtermiņa siltumenerģijas iepirkšanas līgumi. Siltumenerģija tiek iepirkta vidēji par 17% lētāk nekā Uzņēmuma siltumenerģijas ražošanas izmaksas.

* 1. Siltumražošanas avoti, kuros Uzņēmums ražo siltumenerģiju ūdenssildāmajos katlos:



* 1. Siltumražošanas avoti, kuros Uzņēmums ražo siltumenerģiju koģenerācijas ciklā:



* 1. Siltumtīklu struktūra:



Uzņēmuma darbības galvenie rādītāji:

| **nr.**  **p.k.** | **Nosaukums** | **Mērvienība** | **2010.**  **gadā** | **2011.**  **gadā** | **2012.**  **gadā** |
| --- | --- | --- | --- | --- | --- |
| **1** | **2** | **3** | **6** | **7** | **8** |
| 1. | Neto apgrozījums | tūkst.Ls | 17'889 | 17'268 | 21'538 |
| 1.1. | no siltumenerģijas realizācijas | tūkst.Ls | 15'894 | 14'640 | 18'200 |
| 1.2. | no elektroenerģijas realizācijas | tūkst.Ls | 1'789 | 2'350 | 2'904 |
| 2. | Energoresursu izmaksas | tūkst.Ls | 13'660 | 13'681 | 17'640 |
| 2.1. | kurināmais | tūkst.Ls | 10'822 | 11'033 | 13'445 |
| 2.2. | iepirktā siltumenerģija | tūkst.Ls | 2'007 | 1'910 | 3'563 |
| 2.3. | ūdens | tūkst.Ls | 137 | 123 | 106 |
| 2.4. | elektroenerģija | tūkst.Ls | 694 | 615 | 526 |
| 3. | Neto peļņa | tūkst.Ls | 768 | 186 | 565 |
| 4. | Investīcijas | tūkst.Ls | 542 | 1'343 | 949 |
| 5. | Pieprasītā siltumpatēriņa slodze | tūkst.MWh | 458 | 446 | 450 |
| 6. | Uzņēmumā uzstādītā siltuma jauda | tūkst.MWh | 542 | 506 | 482 |
| 7. | Siltumražošanas avotu pašpatēriņš | tūkst.MWh | 18 | 17 | 14 |
| 8. | Tīklos nodotās siltumenerģijas daudzums kopā | tūkst.MWh | 519 | 457 | 478 |
| 9. | Iepirktās siltumenerģijas īpatsvars | % | 14 | 15 | 24 |
| 10. | Realizētās siltumenerģijas daudzums | tūkst.MWh | 436 | 388 | 402 |
| 11. | Siltumenerģijas zudumi tīklos | % | 15,9 | 15,1 | 15,9 |
| 12. | Jaunās ražošanas iekārtas |  | LK5 "Ruģeļi"  uzstādītas 2 koģenerācijas iekārtas;  LK6 "Čerepova"  uzstādīta koģenerācijas iekārta | LK2 "Kalkūni"  uzstādīti 3 ūdenssildāmie koksnes granulu katli pa 0,4 MW katrs | SC1  uzstādīts ūdenssildāmais katls 15 MW;  LK2 "Kalkūni"  uzstādīts rezerves katls ar šķidro kurināmo 0,4 MW;  uzstādīts dūmgāzu utilizators 120 kW |
| 13. | Siltumtīklu kopējais garums | km | 147,2 | 125,9 | 123,0 |
| 14. | Nomainīti siltumtīkli | m | 234 | 2'107 | 1'806 |

Uzņēmuma darbības rādītāji lielā mērā atkarīgi no siltumapgādes pakalpojumu pieprasījuma, kas mainās līdz ar laika apstākļiem apkures sezonā, kā arī siltumpatēriņa objektos veikto energoefektivitātes pasākumu rezultātā.

Āra gaisa vidējā temperatūra 2010.gada apkures periodā bija -2,1 °C, 2011.gada apkures periodā +0,4 °C, 2012.gada apkures periodā -0,6 °C.

Iepriekš minēto apstākļu ietekmē kopš 2010.gada siltumenerģijas pieprasījums, un līdz ar to arī realizētās siltumenerģijas daudzums, ir samazinājies.

Uzņēmumā veikto energoefektivitātes pasākumu rezultātā ar katru gadu samazinās siltumražošanas avotu siltumenerģijas patēriņš pašu vajadzībām. Siltumenerģijas ražošanas pašizmaksu labvēlīgi ietekmē arī Uzņēmumā ieviestās koģenerācijas tehnoloģijas. Koģenerācijas ciklā saražoto elektroenerģiju Uzņēmums daļēji izmanto savām vajadzībām un pārdod obligātā iepirkuma ietvaros:

|  |  |  |  |  |
| --- | --- | --- | --- | --- |
| **Posteņa nosaukums** | **Mērvienība** | **2010.gadā** | **2011.gadā** | **2012.gadā** |
| **1** | **2** | **3** | **4** | **5** |
| Savām vajadzībām izlietotās elektroenerģijas daudzums | MWh | 2 461 | 2 101 | 1 842 |
| Pārdotās elektroenerģijas daudzums | MWh | 23 387 | 28 228 | 27 994 |
| **Koģenerācijas ciklā saražotās elektroenerģijas daudzums kopā** | **MWh** | **25 848** | **30 329** | **29 836** |

Galvenajā CSS zonā siltumapgādes vajadzībām tiek izmantots fosilais kurināmais – dabasgāze, jo CSS ietilpst lielas jaudas siltumražošanas avoti, kuru pielāgošanai citam kurināmā veidam nepieciešamas liela apjoma investīcijas, kā rezultātā siltumenerģijas tarifā būs liels kapitāla izmaksu īpatsvars.

Lokālajā un individuālajā siltumapgādē tiek izmantots gan fosilais kurināmais, gan atjaunojamie energoresursi − kurināmā koksne un tās produkti: malka, šķelda, skaidas, granulas un citi kokapstrādes atlikumi.

# Uzņēmuma darbību ietekmējošie faktori

| **Stiprās puses** | **Vājās puses** |
| --- | --- |
| **1** | **2** |
| Centralizētā siltumapgādes sistēma | Atsevišķos CSS siltumtīklu posmos lieli siltumenerģijas zudumi |
| Siltumapgādes nepārtrauktība, ko nodrošina rezerves ražošanas iekārtas, rezerves kurināmais un siltumtīklu konfigurācija | Apkures sezonā jādarbina vecās, nolietotās ražošanas iekārtas un jāizmanto neekonomiskas tehnoloģijas |
| Sistemātiski CSS uzturēšanas un uzlabošanas pasākumi | Lietotāju siltumpatēriņa slodžu samazināšanās |
| Apkārtējās vides piesārņojuma samazināšanās CSS uzlabošanas pasākumu rezultātā | Neatbilstošas juridiskās attiecības:  Piegādātājs – Lietotājs – Gala patērētājs |
| Pieejamība un atklātība – nepārtraukti darbojas dispečerdienests, vidējais reaģēšanas laiks uz izsaukumiem 7 min., atkarībā no izsaukuma adresāta;  informācijas apmaiņa elektroniski, telefoniski vai klātienē; darba laikā darbojas klientu apkalpošanas nodaļa |  |
| **Iespējas** | **Draudi** |
| **1** | **2** |
| Izmantot ES struktūrfondu līdzekļus CSS infrastruktūras modernizēšanai | Zema iedzīvotāju maksātspēja |
| Pakāpeniski, plānveidīgi, strauji nepalielinot pašu kapitāla īpatsvaru siltumenerģijas tarifā, rekonstruēt un renovēt CSS infrastruktūru | Soda sankcijas par dabasgāzes piegādes un lietošanas līguma nosacījumu neizpildi |
|  | Apgrūtināta parādu piedziņa no Gala patērētājiem |

# 

# Uzņēmuma darbību negatīvi ietekmējošo faktoru novēršanas nolūkos Uzņēmums pastāvīgi, savu finansiālo iespēju robežās, veic energoefektivitātes pasākumus siltumtīklu un siltumražošanas iekārtu darba efektivitātes paaugstināšanai. Tomēr šos pasākumus nav iespējams realizēt īsā laikā, jo to realizēšanai nepieciešami lieli finanšu ieguldījumi.

# Lai mazinātu siltumenerģijas zudumus, vispirms jāveic detalizēta siltumtīklu hidraulisko parametru modelēšana, kas ļaus noteikt neefektīvos siltumtīklu posmus. Sliktā tehniskajā stāvoklī esošie siltumtīklu posmi, kā arī Lietotāju siltumpatēriņa slodzēm neatbilstošie siltumtīklu posmi jānomaina pret jauniem, vienlaicīgi optimizējot arī to konfigurāciju.

# Lai mazinātu siltumenerģijas ražošanas izmaksas, jānomaina vecās siltumu ģenerējošās iekārtas pret atbilstošām Lietotāju siltumpatēriņa slodzēm.

# Lietotāju siltumpatēriņa slodžu lielumu Uzņēmums diemžēl ietekmēt nevar. Siltumpatēriņa slodzes pēdējos gados pakāpeniski samazinās vairāku iemeslu dēļ, galvenokārt:

# automatizēto ISP darba rezultātā, kad siltumpatēriņš diennakts laikā ir mainīgs atkarībā no laika apstākļiem un noregulētajiem siltumpatēriņa režīmiem;

# veikto ēku energoefektivitātes pasākumu rezultātā;

# atsevišķu objektu atslēgšanās no CSS.

Juridiskās attiecības starp Piegādātāju, Lietotājiem un Gala patērētājiem tiks sakārtotas pēc attiecīgu, reglamentējošu norēķinu kārtību, normatīvo aktu spēkā stāšanās.

# Uzņēmuma attīstības redzējums

**Misija**

Nodrošināt Daugavpils pilsētu ar drošu, kvalitatīvu, videi draudzīgu un ilgtspējīgu centralizētu siltumapgādi.

**Vīzija**

Veicināt CSS attīstību, kas atbilst zemas emisijas, efektīvas resursu izmantošanas un enerģijas piegādes drošuma prasībām.

**Mērķi**

1. Nodrošināt Lietotājiem nepārtrauktu, kvalitatīvu un drošu pakalpojumu, kura cena atbilst ekonomiski pamatotām izmaksām.
2. Nodrošināt Lietotāju apmierinātību ar saņemto Pakalpojumu un efektīvu Uzņēmuma darbību.
3. Saglabāt vienotu CSS kā efektīvāko pilsētas siltumapgādes risinājumu.
4. Uzturēt, attīstīt un optimizēt CSS, īpašu nozīmi veltījot Uzņēmuma darbības ekoloģijai.

Ņemot vērā lielos siltumenerģijas ražošanas apjomus CSS, Daugavpilī tiek plānots attīstīt kurināmā diversifikācijas tehnoloģijas, kas ļauj izmantot kurināmo pēc izdevīguma principa un nodrošināt nepārtrauktu un drošu siltumapgādi.

# Uzņēmuma veicamie uzdevumi noteikto mērķu sasniegšanai

| **Nr.**  **p.k.** | **Uzdevumi** | **Sasniedzamais rezultāts** | **Rezultatīvais rādītājs** | **Izpildes termiņš** | **Nepieciešamie resursi** |
| --- | --- | --- | --- | --- | --- |
| **1** | **2** | **3** | **4** | **5** | **6** |
| 1. mērķis – nodrošināt siltumenerģijas lietotājiem nepārtrauktu, kvalitatīvu un drošu pakalpojumu, kura cena atbilst ekonomiski pamatotām izmaksām | | | | | |
| 1.1. | Organizēt siltumapgādes pakalpojumus Daugavpils pilsētā | Nodrošināta siltumražošanas avotu jaudu ekspluatēšana | 492,737 MW | 2014.÷2016. | 3 siltumcentrāles;  9 katlumājas;  200 darbinieki enerģijas ražošanā |
|  |  | Nodrošināta siltumtīklu ekspluatēšana | 123 km | 2014.÷2016. | 27 darbinieki siltumenerģijas pārvadē un sadalē |
|  |  | Siltumenerģijas piegāde Lietotājiem | 1 191 ēkai  392 240 MWh | 2014.÷2016. | 19 darbinieki siltumenerģijas realizācijā |
| 1.2. | Ražot enerģiju koģenerācijas ciklā | Papildus ieņēmumi no pārdotās elektroenerģijas, mazāka siltumenerģijas pašizmaksa | Pārdots 27 925,8 MWh elektroenerģijas gadā | 2014.÷2016. | 1 tvaika turbīna;  7 koģenerācijas iekārtas ar gāzes dzinējiem |
| 1.3. | Nodrošināt atbilstošu mūsdienu prasībām enerģijas ražošanas, pārvades un realizācijas datu uzskaiti un datubāzes uzturēšanu | Uzstādīts jauns serveris un programmatūra "Windows Server 2012" |  | 2014 | Ls 5 000  EUR 7 114 |
| 1.4. | Sadarboties ar valsts, pašvaldību un starptautiskajām institūcijām | Savlaicīgi / normatīvajos aktos noteiktajos termiņos saņemta informācija Uzņēmuma darbības nodrošināšanas un regulēšanas jautājumos |  | Pastāvīgi/ normatīvajos aktos noteiktajos termiņos |  |
| 1.5. | Izstrādāt un realizēt projektus siltumapgādes drošuma un nepārtrauktības nodrošināšanai | Ierīkots rezerves apgaismojums Siltumcentrālē Nr.2 | Nepārtraukti ražošanas procesi | 2014. | Ls 5 500  EUR 7 826 |
|  |  | Nomainītas tvaika katla PK-5 tvaika pārkarsētāja griestu caurules un tvaika dzesētāja savienojošās caurules Siltumcentrālē Nr.3 | 2014. | Ls 25 000  EUR 35 572 |
|  |  | Visas lokālās katlumājas aprīkotas ar elektroapgādes rezerves avotiem | 2015. | Ls 40 000  EUR 56 915 |
|  |  | Nomainīti elektrobarošanas spēka kabeļi Siltumcentrālē Nr.1 | 2014.÷2015. | Ls 200 000  EUR 284 574 |
|  |  | Nodrošināta telemetrija un dispečerizācija enerģijas ražošanas objektos | 2014.÷2016. | Ls 20 000  EUR 28 457 |
|  |  | Nodrošināta atgaitas cauruļvadu aizsardzība pret spiediena pēkšņu palielināšanos un hidrauliskajiem triecieniem | Nepārtraukti ražošanas procesi | 2015.÷2016. | Ls 20 000  EUR 28 457 |
| 1.6. | Uzturēt un paaugstināt personāla kvalifikāciju | Darbinieku izglītība, kvalifikācija un kompetence atbilst ieņemamajam amatam | 100% | Uzņēmuma iekšējā dokumentācijā noteiktajā kārtībā | Ls 3 500  EUR 4 980 |
| 2. mērķis – nodrošināt klientu apmierinātību ar saņemto Pakalpojumu un efektīvu Uzņēmuma darbību | | | | | |
| 2.1. | Veikt CSS pārbaudes | Noteiktas CSS siltumnesēja turpgaitas un atgaitas optimālās temperatūras | Iegūti faktiskie dati CSS darba novērtēšanai | 2014. | Ls 30 000  EUR 42 686 |
|  |  | Noteikti faktiskie siltuma un hidrauliskie zudumi siltumtīklos | 2014. | Ls 30 000  EUR 42 686 |
| 2.2. | Izstrādāt un realizēt projektus siltumapgādes drošuma un nepārtrauktības nodrošināšanai | Pārveidotas Siltumcentrāles Nr.1 teritorijā esošo siltumpatēriņa objektu iekšējās siltumapgādes sistēmas siltumnesēja – karstā ūdens izmantošanai tvaika vietā | Samazināts siltumenerģijas patēriņš pašu vajadzībām par ~ 10÷15% | 2014.÷2016. | Ls 25 000  EUR 35 572 |
|  |  | Renovētas siltumcentrāļu Nr.1, 2, 3 teritorijā esošās ēkas un būves | 2015.÷2016. | Ls 200 000  EUR 284 574 |
| 2.3. | Noteikt uzdevumu izpildes efektivitāti | Rūpīgi plānoti saimnieciskās darbības izdevumi | Pieaugums nav lielāks par energoresursu cenu un citu, no Uzņēmuma neatkarīgu, izmaksu pieaugumu | 2014.÷2016. |  |
|  |  | Nodrošināta katlu iekārtu darba lietderības rādītāju pastāvīga kontrole | LK ≥ 85 % | 2014.÷2016. |  |
|  |  | Nodrošināta koģenerācijas iekārtu darba lietderības rādītāju pastāvīga kontrole | LKKOĢ > 80 % | 2014.÷2016. |  |
|  |  | Nodrošināta siltumenerģijas zudumu līmeņa pastāvīga kontrole | Kzud ~ 15 % | 2014.÷2016. |  |
|  |  | Panākts piesārņojošo izmešu samazinājums | ~ 1,5 t | 2014.÷2016. |  |
|  |  | Nodrošināta rentabilitātes, pašu kapitāla atdeves un maksātspējas rādītāju pastāvīga kontrole | Uzlaboti rādītāji | 2014.÷2016. |  |
| 2.4. | Nodrošināt Uzņēmuma darbības atklātību, sabiedrības informēšanu | Savlaicīgi / normatīvajos aktos noteiktajos termiņos informēta sabiedrība par aktualitātēm |  | Pastāvīgi/ normatīvajos aktos noteiktajos termiņos |  |
| 2.5. | Novērtēt Pakalpojuma kvalitāti | Pozitīva viedokļa būtisks pārsvars |  | 1x gadā |  |
| 2.6. | Uzklausīt iedzīvotājus, juridiskās personas, nodrošināt saraksti | Veikta saņemto mutisko un rakstisko sūdzību analīze | Pamatotu sūdzību skaits 0 | Pastāvīgi |  |
|  |  | Sagatavotas atbildes pēc būtības sūdzību, iesniegumu, priekšlikumu un piedāvājumu iesniedzējiem | Normatīvajos aktos noteiktajos termiņos sniegtas atbildes 100% | Pastāvīgi |  |
|  |  | Sniegtas konsultācijas un skaidrojumi klātienē un telefoniski | 100% sniegta informācija | Pastāvīgi |  |
| 3. mērķis – saglabāt vienotu CSS kā efektīvāko pilsētas siltumapgādes risinājumu | | | | | |
| 3.1. | Izstrādāt Daugavpils pilsētas CSS attīstības koncepciju nākamajiem 10÷15 gadiem | Noteikta pilsētas CSS attīstības politika, mērķi un uzdevumi;  noteikta siltumapgādes kārtība CSS zonā |  | 2014.÷2015. | Ls 45 000  EUR 64 029 |
| 4. mērķis – uzturēt, attīstīt un optimizēt CSS, īpašu nozīmi veltījot Uzņēmuma darbības ekoloģijai | | | | | |
| 4.1. | Piesaistīt ES finanšu instrumentus un valsts finansējumu | Rekonstruēts maģistrālo siltumtīklu 1 446 m garš posms 18. novembra ielā un Kauņas ielā | Samazināti siltumenerģijas zudumi un kaitīgie izmeši atmosfērā;  uzlabota siltumtīklu hidraulisko režīmu uzturēšana | 2013.÷2014. | Ls 1 152 782  EUR 1 640 261 |
|  |  | Rekonstruēts siltumtīklu 430 m garš posms Motoru ielā (2D 219 mm) | 2014.÷2015. | Ls 177 344  EUR 252 338 |
|  |  | Rekonstruēts siltumtīklu 460 m garš posms Ķieģeļu ielā (2D 76 mm) | 2014.÷2015. | Ls 103 101  EUR 146 700 |
|  |  | Nomainīts siltumtrases 229 m garš posms Valkas ielā no IVk-12 līdz ievadam psihoneiroloģiskajā slimnīcā, (2D 168/250 mm) | 2014.÷2015. | Ls 109 176  EUR 155 201 |
|  |  | Nomainīts I. maģistrāles siltumtīklu 239 m garš posms Ik-1B ÷ Ik-4A (2D 450mm) | 2015.÷2020. | Ls 400 000  EUR 569 149 |
|  |  | Nomainīts I. maģistrāles siltumtīklu 3 686 m garš posms no Ik-8 līdz Balvu ielai (2D 40÷350mm) | 2015.÷2016. | Ls 1 600 000  EUR 2 276 595 |
|  |  | Nomainīta siltumizolācija IX.maģistrāles virszemes tīklu 5 115 m garā posmā no VIIk-1 līdz IXk-29 (L=2 025 m, 2D 300÷700 mm);  no IXk-29 līdz IXk-46 (L=1 221 m, 2D 200÷300 mm);  no IXk-29 līdz Xk-28 (L=1 869 m 2D 300 mm) | Samazināti siltumenerģijas zudumi un kaitīgie izmeši atmosfērā;  uzlabota siltumtīklu hidraulisko režīmu uzturēšana | 2015.÷2016. | Ls 1 000 000  EUR 1 422 871 |
|  |  | Nomainīts VIII.maģistrāles siltumtīklu 1 394 m garš posms (2D 200÷400 mm) | 2016.÷2017. | Ls 900 000  EUR 1 280 585 |
| 4.2. | Izstrādāt un realizēt CSS attīstības un optimizācijas projektus | Uzstādīti vakuumslēdži un nomainīts RAA pret mikroprocesoru Siltumcentrāles Nr.2 SI 10 kV T-11 un T-12 šūniņās | Uzlabota elektroapgādes drošība un elektroietaišu aizsardzība | 2014. | Ls 9 000  EUR 12 806 |
|  |  | Nomainīti Siltumcentrāles Nr.3 SI 0,4 kV 1TP ievada un starpsekciju automātslēdži | 2014. | Ls 4 500  EUR 6 403 |
|  |  | Nomainīts Siltumcentrāles Nr.3 tīklu ūdens sūkņa 6 kV elektrodzinējs pret 10 kV elektrodzinēju un rekonstruēts pieslēguma mezgls | Samazināti elektroenerģijas zudumi transformatora ietaisē | 2014. | Ls 12 000  EUR 17 074 |
|  |  | Izbūvēts koģenerācijas energobloks ar jaudu 0,95 MWel Siltumcentrālē Nr.3 | Papildus ieņēmumi no elektroenerģijas pārdošanas | 2014.÷2016. | Ls 4 726 739  EUR 6 725 544 |
|  |  | Pārveidotas ūdens attīrīšanas iekārtas darbam automātiskajā režīmā; uzstādīts vakuuma (ķīmiskā, membrānas) deaerators Siltumcentrālē Nr.3 | Nodrošināta ūdens deaerācija bez tvaika | 2015.÷2016. | Ls 120 000  EUR 170 745 |
|  |  | Pārveidota rezerves kurināmā (mazuts) noliktava cita kurināmā veida uzglabāšanai Siltumcentrālē Nr.1 | Samazināts pašu vajadzībām izlietotās siltumenerģijas daudzums | 2014.÷2016. | Ls 100 000  EUR 142 287 |
|  |  | Siltumcentrāļu Nr.1, 2 drenāžas un notekūdeņu pārsūknēšanas sūkņi aprīkoti ar mīkstās palaišanas ietaisēm (MPI) | Samazināti izdevumi sūkņu elektrodzinēju remontam | 2015.÷2016. | Ls 5 000  EUR 7 114 |
|  |  | Pārveidota rezerves kurināmā (mazuts) noliktava cita kurināmā veida uzglabāšanai Siltumcentrālē Nr.2 | Samazināts pašu vajadzībām izlietotās siltumenerģijas daudzums | 2014.÷2017. | Ls 200 000  EUR 284 574 |
|  |  | Nomainīti SI 0,4 kV KTP ievada un starpsekciju automātslēdži Siltumcentrālē Nr.2 | Uzlabota elektroapgādes drošība un elektroietaišu aizsardzība | 2015. | Ls 4 500  EUR 6 403 |
|  |  | Uzstādīti vakuumslēdži un nomainīts RAA pret mikroprocesoru SI 10 kV 2 šūniņās Siltumcentrālē Nr.3 | 2015.÷2016. | Ls 18 000  EUR 25 612 |
|  |  | Uzstādīti vakuumslēdži un nomainīts RAA pret mikroprocesoru SI 10 kV 2TP šūniņās Siltumcentrālē Nr.2 | 2016. | Ls 9 000  EUR 12 806 |
|  |  | Uzstādīts reaktors (100 kVAr) un vakuumslēdzis uz  SI 10 – 10 kV I sekcijas un rekonstruēta SI 0,4 kV ARI Siltumcentrālē Nr.2 | Samazināts tīklā nodotās reaktīvās elektroenerģijas daudzums | 2016. | Ls 12 000  EUR 17 074 |
| 4.3. | Veikt sistemātiskas CSS pārbaudes | Noteikta klaidstrāvu intensitāte siltumtīklos | Ilgāks cauruļvadu kalpošanas laiks | 2015. | Ls 5 000  EUR 7 114 |
|  |  | Pārliecība par CSS darbības drošību; savlaicīgi atklātas potenciālās bojājumu vietas | Droša siltumapgāde, samazināts piebarošanas ūdens daudzums | 1 x gadā |  |

Pašvaldības akciju sabiedrības "Daugavpils siltumtīkli"

valdes loceklis Andrejs Kuzņecovs

Ločmele 654-07539

[vija\_silt@inbox.lv](mailto:vija_silt@inbox.lv)